ddrg/super_eurlex huggingface dataset:
Rådets afgørelse

af 23. november 2000

om undertegnelse på Det Europæiske Fællesskabs vegne af aftalen i form af brevveksling mellem Det Europæiske Fællesskab og Folkerepublikken Kina, paraferet i Beijing den 19. maj 2000, om ændring af aftalen mellem dem om handel med tekstilvarer og om ændring af aftalen mellem dem, paraferet den 19. januar 1995, om handel med tekstilvarer, der ikke er omfattet af den bilaterale MFA-aftale, samt om bemyndigelse til dens midlertidige anvendelse

(2000/787/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 133 sammenholdt med artikel 300, stk. 2, første punktum,

under henvisning til forslag fra Kommissionen, og

ud fra følgende betragtninger:

(1) Kommissionen har på Det Europæiske Fællesskabs vegne forhandlet om en aftale med Folkerepublikken Kina om handel med tekstilvarer.

(2) Aftalen blev paraferet den 19. maj 2000.

(3) Aftalen bør undertegnes på Det Europæiske Fællesskabs vegne.

(4) Det er nødvendigt at anvende denne aftale midlertidigt i afventning af gennemførelsen af de relevante procedurer for dens formelle indgåelse under forudsætning af gensidighed -

TRUFFET FØLGENDE AFGØRELSE:

Artikel 1

Aftalen i form af brevveksling mellem Det Europæiske Fællesskab og Folkerepublikken Kina, paraferet i Beijing den 19. maj 2000, om ændring af aftalen mellem dem om handel med tekstilvarer og om ændring af aftalen mellem dem, paraferet den 19. januar 1995, om handel med tekstilvarer, der ikke er omfattet af den bilaterale MFA-aftale, begge senest ændret ved aftalen i form af brevveksling, paraferet den 6. december 1999, undertegnes på Fællesskabets vegne med forbehold af dens indgåelse.

Artikel 2

Formanden for Rådet bemyndiges til at udpege de personer, der er beføjet til at undertegne aftalen på Fællesskabets vegne.

Teksten til aftalen er knyttet til denne afgørelse.

Artikel 3

Aftalen anvendes midlertidigt(1) i afventning af gennemførelsen af procedurerne for dens indgåelse under forudsætning af gensidighed.

Udfærdiget i Bruxelles, den 23. november 2000.

På Rådets vegne

C. Tasca

Formand

(1) Datoen for den midlertidige anvendelse er den 24. november 2000.
Kommissionens beslutning

af 15. november 2000

om godkendelse af Den Italienske Republiks anmodning vedrørende fristen for udbetaling af fremskyndet støtte til virksomheder, der forarbejder tomater

(meddelt under nummer K(2000) 3299)

(Kun den italienske udgave er autentisk)

(2000/763/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Kommissionens forordning (EF) nr. 504/97 af 19. marts 1997 om gennemførelsesbestemmelser til Rådets forordning (EF) nr. 2201/96 for så vidt angår produktionsstøtteordningen for forarbejdede frugter og grøntsager(1), senest ændret ved forordning (EF) nr. 1607/1999(2), særlig artikel 13, stk. 2, og

ud fra følgende betragtninger:

(1) I artikel 13, stk. 2, i forordning (EF) nr. 504/97 er det fastsat, at det ansvarlige organ udbetaler den fremskyndede støtte senest 30 dage efter indgivelsen af ansøgningen, og at denne frist på anmodning af en medlemsstat kan forlænges til 45 dage efter aftale med Kommissionen, hvis fristen af behørigt begrundede kontrolårsager ikke kan overholdes.

(2) Italien har af forskellige årsager, der er meddelt Kommissionen, og som vedrører kontrollen på landets område, anmodet Kommissionen om at kunne udnytte denne bestemmelse for produktionsåret 2000/01. En gennemgang af de meddelte årsager viser, at Italiens anmodning bør imødekommes -

VEDTAGET FØLGENDE BESLUTNING:

Artikel 1

1. Den Italienske Republik kan udnytte bestemmelsen i artikel 13, stk. 2, fjerde afsnit, i forordning (EF) nr. 504/97.

2. Denne tilladelse gælder for produktionsåret 2000/01, for så vidt kontrolvilkårene forbliver uændrede.

Artikel 2

Denne beslutning er rettet til Den Italienske Republik.

Udfærdiget i Bruxelles, den 15. november 2000.

På Kommissionens vegne

Franz Fischler

Medlem af Kommissionen

(1) EFT L 78 af 20.3.1997, s. 14.

(2) EFT L 190 af 23.7.1999, s. 11.
Rådets afgørelse

af 30. november 2000

om afklassificering af visse dele af Den Fælles Håndbog, der er vedtaget af Schengen-eksekutivkomitéen, som er nedsat ved konventionen om gennemførelse af Schengen-aftalen af 14. juni 1985

(2000/751/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 207, og

ud fra følgende betragtninger:

(1) Ved afgørelse af 14. december 1993 (SCH/Com-ex (93) 22 rev) og 23. juni 1998 (SCH/Com-ex (98) 17) vedtog eksekutivkomitéen, der er nedsat ved konventionen om gennemførelse af Schengen-aftalen af 14. juni 1985, og som Rådet nu er trådt i stedet for, jf. artikel 2 i Schengen-protokollen, at samtlige bestemmelser i Den Fælles Håndbog, hvis sidste udgave blev vedtaget ved eksekutivkomitéens afgørelse af 28. april 1999 (SCH/Com-ex (99) 13), skal klassificeres som fortrolige.

(2) Den Fælles Håndbog samt eksekutivkomitéens afgørelser vedrørende dens klassifikation indgår i Schengen-reglerne som defineret af Rådet i afgørelse 1999/435/EF(1).

(3) Visse dele af Den Fælles Håndbog, herunder de bestemmelser, der svarer til de ikke-klassificerede bestemmelser i de fælles konsulære instrukser, bør afklassificeres -

TRUFFET FØLGENDE AFGØRELSE:

Artikel 1

Del I samt bilag 1, 2, 3, 4, 5, 5a, 6, 6a, 7, 8, 8a, 9, 10, 11, 12, 13, 14 og 14a i Den Fælles Håndbog afklassificeres.

Artikel 2

De afklassificerede dele af Den Fælles Håndbog offentliggøres i De Europæiske Fællesskabers Tidende.

Artikel 3

Denne afgørelse træder i kraft på dagen for offentliggørelsen.

Udfærdiget i Bruxelles, den 30. november 2000.

På Rådets vegne

M. Lebranchu

Formand

(1) EFT L 176 af 10.7.1999, s. 1.
Kommissionens beslutning

af 15. november 2000

om en obligatorisk mærkningsordning for oksekød i Sverige

(meddelt under nummer K(2000) 3297)

(Kun den svenske udgave er autentisk)

(2000/762/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Europa-Parlamentets og Rådets forordning (EF) nr. 1760/2000 af 17. juli 2000 om indførelse af en ordning for identifikation og registrering af kvæg og om mærkning af oksekød og oksekødsprodukter(1), særlig artikel 13, stk. 3, og

ud fra følgende betragtninger:

(1) Ifølge artikel 13, stk. 3, i forordning (EF) nr. 1760/2000 kan medlemsstaterne, hvis der findes tilstrækkelige oplysninger i identifikations- og registreringsordningen for kvæg, indtil den 31. december 2001 beslutte, at der for oksekød fra dyr, der er født, opdrættet og slagtet i den samme medlemsstat, også skal anføres yderligere oplysninger på mærket.

(2) I Kommissionens beslutning 1999/693/EF(2) anerkendes det, at den svenske database over kvæg er fuldt operationel.

(3) Sverige har anmodet om Kommissionens godkendelse af en obligatorisk mærkningsordning for oksekød i overensstemmelse med artikel 13, stk. 4, i forordning (EF) nr. 1760/2000 -

VEDTAGET FØLGENDE BESLUTNING:

Artikel 1

Den svenske anmodning, jf. bilaget, om indførelse af en obligatorisk mærkningsordning for oksekød af dyr, der er født, opfedet og slagtet på svensk område, godkendes i overensstemmelse med artikel 13, stk. 4, i forordning (EF) nr. 1760/2000.

Artikel 2

Denne beslutning er rettet til Kongeriget Sverige.

Udfærdiget i Bruxelles, den 15. november 2000.

På Kommissionens vegne

Franz Fischler

Medlem af Kommissionen

(1) EFT L 204 af 11.8.2000, s. 1.

(2) EFT L 273 af 23.10.1999, s. 14.

BILAG

1. Mærkning af oksekød og oksekødsprodukter med angivelse af svensk oprindelse

Oksekød og oksekødsprodukter af kvæg, der er født, opfedet og slagtet i Sverige, skal mærkes med en angivelse af svensk oprindelse.

2. Oksekød udbudt til salg før detailleddet

Oksekød udbudt til salg før detailleddet skal, hvis det ikke mærkes ved pakningen, ledsages af de oplysninger, der skal være grundlag for mærkningen.

3. Upakket oksekød, der sælges til den endelige forbruger

Sælges upakket oksekød til den endelige forbruger, kan oplysningerne om den svenske oprindelse gives ved et symbol eller lignende ved siden af kødet.
Rådets afgørelse

af 30. november 2000

om beskikkelse af et nederlandsk medlem af Det Økonomiske og Sociale Udvalg

(2000/757/EF, Euratom)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 258,

under henvisning til traktaten om oprettelse af Det Europæiske Atomenergifællesskab, særlig artikel 166,

under henvisning til Rådets afgørelse af 15. september 1998 om beskikkelse af medlemmerne af Det Økonomiske og Sociale Udvalg for perioden fra den 21. september 1998 til den 20. september 2002(1).

i betragtning af, at en plads som medlem af Det Økonomiske og Sociale Udvalg er blevet ledig efter Kommer DE KNEGTs fratræden, der blev meddelt Rådet den 10. oktober 2000;

under henvisning til den kandidatliste, som den nederlandske regering har forelagt, og

efter at have indhentet udtalelse fra Kommissionen for De Europæiske Fællesskaber -

TRUFFET FØLGENDE AFGØRELSE:

Eneste artikel

H. KRUL beskikkes som medlem af Det Økonomiske og Sociale Udvalg som efterfølger for Kommer DE KNEGT for den resterende del af dennes mandatperiode, dvs. indtil den 20. september 2002.

Udfærdiget i Bruxelles, den 30. november 2000.

På Rådets vegne

M. Demessine

Formand

(1) EFT L 257 af 19.9.1998, s. 37.
Kommissionens afgørelse

af 6. december 2000

om afslutning af den fornyede undersøgelse af Rådets forordning (EF) nr. 2450/98 om indførelse af en endelig udligningstold på importen af stænger af rustfrit stål med oprindelse i Indien

(meddelt under nummer K(2000) 3680)

(2000/768/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 2026/97 af 6. oktober 1997 om beskyttelse mod subsidieret import fra lande, der ikke er medlemmer af Det Europæiske Fællesskab(1), særlig artikel 19,

efter høring af det rådgivende udvalg, og

ud fra følgende betragtninger:

1. PROCEDURE

(1) Der indførtes en endelig udligningstold på ovennævnte vare den 14. november 1998 ved Rådets forordning (EF) nr. 2450/98(2). Efter foranstaltningernes indførelse modtog Kommissionen en anmodning om en fornyet undersøgelse i henhold til artikel 19 i forordning (EF) nr. 2026/97 fra en indisk eksporterende producent, Chandan Steel Ltd, som deltog i den oprindelige undersøgelse, og som i øjeblikket er omfattet af en udligningstold på 19,0 %. Selskabet forelagde tilstrækkelige beviser for, at det ikke længere er nødvendigt at opretholde foranstaltningen for at udligne det udligningsberettigede subsidie.

(2) Kommissionen offentliggjorde derfor efter høring af det rådgivende udvalg en meddelelse i De Europæiske Fællesskabers Tidende(3) om indledning af en fornyet undersøgelse af forordning (EF) nr. 2450/98 med hensyn til Chandan Steel Ltd.

2. TILBAGETRÆKNING AF ANMODNINGEN OM EN FORNYET UNDERSØGELSE

(3) Det pågældende selskab trak sin anmodning tilbage den 10. maj 2000. Kommissionen har derfor besluttet at afslutte den fornyede undersøgelse uden at ændre de foranstaltninger, der gælder for Chandan Steel Ltd -

TRUFFET FØLGENDE AFGØRELSE:

Eneste artikel

Den fornyede undersøgelse af forordning (EF) nr. 2450/98 vedrørende importen af stænger af rustfrit stål med oprindelse i Indien afsluttes.

Udfærdiget i Bruxelles, den 6. december 2000.

På Kommissionens vegne

Pascal Lamy

Medlem af Kommissionen

(1) EFT L 288 af 21.10.1997, s. 1.

(2) EFT L 304 af 14.11.1998, s. 1.

(3) EFT L 22 af 26.1.2000, s. 7.
Kommissionens beslutning

af 11. december 2000

om fastsættelse af kodeformen og koderne for anmeldelse af dyresygdomme i henhold til Rådets direktiv 82/894/EØF og om ophævelse af beslutning 84/90/EØF og 90/442/EØF

(meddelt under nummer K(2000) 3701)

(EØS-relevant tekst)

(2000/807/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 82/894/EØF af 21. december 1982 om anmeldelse af dyresygdomme inden for Fællesskabet(1), senest ændret ved Kommissionens beslutning 200/556/EF(2), særlig artikel 5, og

ud fra følgende betragtninger:

(1) Kommissionens beslutning 84/90/EØF(3), senest ændret ved beslutning 89/163/EØF(4), fastsætter kodeformen for anmeldelse af dyresygdomme i henhold til direktiv 82/894/EØF.

(2) Kommissionens beslutning 90/442/EØF(5), senest ændret ved beslutning af 17. december 1996(6), fastsætter koderne for anmeldelse af dyresygdomme.

(3) Det er nødvendigt at konsolidere og ajourføre disse beslutninger. Det giver større klarhed at ophæve disse beslutninger og vedtage en enkelt ny tilsvarende beslutning.

(4) Ifølge afgørelse nr. 2/1999 truffet af Den Blandede Komité EF-Andorra af 22. december 1999 om gennemførelsesbestemmelser til tillægsprotokollen, undertegnet i Bruxelles den 15. maj 1997, om veterinære spørgsmål til aftalen i form af brevveksling mellem Det Europæiske Økonomiske Fællesskab og Fyrstendømmet Andorra(7) skal Andorra optages i ADNS.

(5) Der er ved at blive indført et nyt netbaseret edb-system til overførsel af sygdomsoplysninger som fastsat i direktiv 82/894/EØF.

(6) Belgien, Finland, Grækenland, Nederlandene, Norge, Portugal, Spanien og Tyskland har ændret det nummereringssystem for regionerne, der anvendes i anmeldelsessystemet.

(7) For at forbedre systemet er det nødvendigt at fastsætte bestemmelser om en mere nøjagtig lokalisering af udbruddene ved henvisning til længdegrad og breddegrad.

(8) For at beskytte fortroligheden af de fremsendte oplysninger bør bilagene til denne beslutning ikke offentliggøres.

(9) De i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

I forbindelse med anmeldelse af dyresygdomme fremsendes oplysningerne i den kodeform, der er fastsat i bilag I, II og III til denne beslutning.

Artikel 2

I forbindelse med anmeldelse af dyresygdomme fremsendes oplysningerne ved anvendelse af de koder, der er anført i bilag IV til X til denne beslutning.

Artikel 3

Denne beslutning anvendes fra den 1. januar 2001.

Artikel 4

Beslutning 84/90/EØF og 90/442/EØF ophæves på den i artikel 3 nævnte dato.

Artikel 5

Denne beslutning er rettet til medlemsstaterne.

Udfærdiget i Bruxelles, den 11. december 2000.

På Kommissionens vegne

David Byrne

Medlem af Kommissionen

(1) EFT L 378 af 31.12.1982, s. 58.

(2) EFT L 235 af 19.9.2000, s. 27.

(3) EFT L 50 af 21.2.1984, s. 10.

(4) EFT L 61 af 4.3.1989, s. 49.

(5) EFT L 227 af 21.8.1990, s. 39.

(6) K(1996) 4032 endelig udg.

(7) EFT L 31 af 5.2.2000, s. 84.
Rådets afgørelse

af 14. december 2000

om indgåelse af aftalen i form af brevveksling om midlertidig anvendelse af den fjerde protokol om betingelserne for det fiskeri, der er fastsat i fiskeriaftalen mellem Det Europæiske Økonomiske Fællesskab på den ene side og den danske regering og det grønlandske landsstyre på den anden side

(2000/815/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 300, stk. 2,

under henvisning til forslag fra Kommissionen, og

ud fra følgende betragtninger:

(1) Ifølge fiskeriaftalen mellem Det Europæiske Økonomiske Fællesskab på den ene side og den danske regering og det grønlandske landsstyre på den anden side(1) vedrørende fiskeri i Grønlands eksklusive økonomiske zone har Fællesskabet og den danske regering og det grønlandske hjemmestyre ført forhandlinger om en ny gennemførelsesprotokol for perioden 2001-2006.

(2) Som resultat af disse forhandlinger paraferedes den 13. september 2000 en ny protokol.

(3) Under den nye protokol får EF-fiskerne i perioden 1. januar 2001-31. december 2006 mulighed for at fiske i farvande under Grønlands jurisdiktion.

(4) For at undgå en afbrydelse af EF-fartøjernes fiskeri må den pågældende protokol anvendes fra den 1. januar 2001. De to parter har derfor paraferet en aftale i form af brevveksling om midlertidig anvendelse af den paraferede protokol fra dagen efter den dato, hvor den nugældende protokol udløber. Aftalen bør godkendes i afventning af, at der træffes en endelig afgørelse efter traktatens artikel 37.

(5) For at sikre EF-fiskernes udkomme er det vigtigt at åbne for dette fiskeri fra 1. januar 2001. På grund af sagens hastende karakter er det absolut nødvendigt at indrømme en undtagelse fra den periode på seks uger, der er nævnt i punkt 1, nr. 3, i protokollen om de nationale parlamenters rolle i Den Europæiske Union, der er knyttet som bilag til Amsterdam-traktaten -

TRUFFET FØLGENDE AFGØRELSE:

Artikel 1

Aftalen i form af brevveksling om midlertidig anvendelse af den fjerde protokol om betingelserne for det fiskeri, der er fastsat i fiskeriaftalen mellem Det Europæiske Fællesskab på den ene side og den danske regering og det grønlandske landsstyre på den anden side, godkendes herved på Fællesskabets vegne.

Teksten til aftalen i form af brevveksling og til protokollen er knyttet til denne afgørelse.

Artikel 2

Formanden for Rådet bemyndiges til at udpege de personer, der er beføjet til at undertegne aftalen i form af brevveksling med bindende virkning for Fællesskabet.

Udfærdiget i Bruxelles, den 14. december 2000.

På Rådets vegne

J. Glavany

Formand

(1) EFT L 29 af 1.2.1985, s. 9.
Rådets afgørelse

af 14. december 2000

om indgåelse af en aftale i form af brevveksling om midlertidig anvendelse af protokollen om fastsættelse af de fiskerimuligheder og den finansielle modydelse, der er omhandlet i aftalen mellem Det Europæiske Fællesskab og regeringen for Republikken Angola om fiskeri ud for Angola, for perioden 3. maj 2000 til 2. maj 2002

(2000/813/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 300, stk. 2,

under henvisning til forslag fra Kommissionen, og

ud fra følgende betragtninger:

(1) Fællesskabet og Republikken Angola har forhandlet om de ændringer og suppleringer, der skal indføres i aftalen mellem Det Europæiske Fællesskab og regeringen for Republikken Angola om fiskeri ud for Angola(1) ved udløbet af anvendelsesperioden for protokollen til aftalen.

(2) Som resultat af disse forhandlinger blev der den 6. juli 2000 paraferet en ny protokol.

(3) Ifølge denne protokol har fiskere fra Fællesskabet mulighed for at fiske i farvande henhørende under Angolas højhedsområde eller jurisdiktion i perioden 3. maj 2000 til 2. maj 2002.

(4) For at undgå enhver afbrydelse af EF-fartøjernes fiskeri kræves det, at den nye protokol anvendes snarest. De to parter har derfor paraferet en aftale i form af brevveksling om midlertidig anvendelse af den paraferede protokol fra dagen efter den dato, hvor den foregående protokol udløb. Aftalen i form af brevveksling bør godkendes med forbehold af en endelig afgørelse i henhold til traktatens artikel 37.

(5) Fiskerimulighederne bør fordeles mellem medlemsstaterne på grundlag af den traditionelle fordeling af de fiskerimuligheder, fiskeriaftalen giver -

TRUFFET FØLGENDE AFGØRELSE:

Artikel 1

Aftalen i form af brevveksling om midlertidig anvendelse af protokollen om fastsættelse af de fiskerimuligheder og den finansielle modydelse, der er omhandlet i aftalen mellem Det Europæiske Fællesskab og regeringen for Republikken Angola om fiskeri ud for Angola, for perioden 3. maj 2000 til 2. maj 2002 godkendes herved på Fællesskabets vegne.

Teksten til aftalen i form af brevveksling og til protokollen er knyttet til denne afgørelse.

Artikel 2

1. De fiskerimuligheder, der er fastsat i protokollen, fordeles mellem medlemsstaterne på følgende måde:

a) Rejefiskerfartøjer:

>TABELPOSITION>

b) Fartøjer til bundfiskeri:

>TABELPOSITION>

c) Notfartøjer med fryseanlæg til tunfiskeri:

>TABELPOSITION>

d) Langlinefartøjer med flydeline:

>TABELPOSITION>

e) Fartøjer til pelagisk fiskeri:

>TABELPOSITION>

2. Hvis de i protokollen fastsatte fiskerimuligheder ikke opbruges med licensansøgningerne fra disse medlemsstater, kan Kommissionen tage licensansøgninger fra andre medlemsstater i betragtning.

Artikel 3

Formanden for Rådet bemyndiges til at udpege den (de) person(er), der er beføjet til at undertegne aftalen i form af brevveksling med bindende virkning for Fællesskabet.

Udfærdiget i Bruxelles, den 14. december 2000.

På Rådets vegne

J. Glavany

Formand

(1) EFT L 341 af 3.12.1987, s. 1.
Den Europæiske Centralbanks beslutning

af 14. december 2000

om godkendelse af omfanget af møntudstedelse i 2001

(ECB/2000/17)

(2000/824/EF)

STYRELSESRÅDET FOR DEN EUROPÆISKE CENTRALBANK HAR -

under henvisning til traktaten om oprettelse af Det Europæiske Fællesskab (i det følgende benævnt "traktaten"), særlig artikel 106, stk. 2, og

ud fra følgende betragtninger:

(1) Den Europæiske Centralbank (ECB) har fra og med den 1. januar 1999 eneret til at godkende omfanget af medlemsstaternes udstedelse af mønter.

(2) Medlemsstaterne har forelagt deres skøn over omfanget af udstedelsen af nationale mønter i 2001 til godkendelse for ECB sammen med forklarende noter om den anvendte prognosemetode -

VEDTAGET FØLGENDE BESLUTNING:

Artikel 1

Godkendelse af omfanget af udstedelsen af nationale mønter i 2001

ECB godkender herved omfanget af de deltagende medlemsstaters udstedelse af mønter i 2001 som anført i den følgende tabel:

>TABELPOSITION>

Artikel 2

Afsluttende bestemmelser

Denne beslutning er rettet til de deltagende medlemsstater.

Denne beslutning offentliggøres i De Europæiske Fællesskabers Tidende.

Udfærdiget i Frankfurt am Main, den 14. december 2000.

Formand for ECB

Willem F. Duisenberg
Rådets afgørelse

af 14. december 2000

om udnævnelse af en efterfølger for et fratrædende medlem af Det Videnskabelige og Tekniske Udvalg

(2000/C 371/01)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Atomenergifællesskab, særlig artikel 134,

under henvisning til Rådets afgørelse af 13. oktober 1998 om udnævnelse af medlemmer af Det Videnskabelige og Tekniske Udvalg(1),

under henvisning til udtalelse fra Kommissionen, og

ud fra følgende betragtning:

En plads som medlem af ovennævnte udvalg er blevet ledig, efter at Hans-Henning HENNIES er trådt tilbage, hvilket Rådet blev orienteret om ved skrivelse fra den tyske regering af 29. februar 2000 -

TRUFFET FØLGENDE AFGØRELSE:

Artikel 1

Manfred POPP udnævnes til medlem af Det Videnskabelige og Tekniske Udvalg som efterfølger for Hans-Henning HENNIES for den resterende del af dennes madatperiode, dvs. indtil den 31. marts 2003.

Artikel 2

Denne udnævnelse får virkning fra den dato, hvor Rådets modtager meddelelse om, at den pågældende har taget imod udnævnelsen.

Udfærdiget i Bruxelles, den 14. dezember 2000.

På Rådets vegne

D. Gillot

Formand

(1) ETF C 324 af 22.10.1998, s. 1.